
24 DR.30.11.2021 

 
Jadi dalam konteks ini, kita membuat satu perubahan baharu dalam konteks 

pertukaran guru untuk memahami apa yang disebut oleh Yang Berhormat Bintulu tadi 
bahawa perkara ini telah lama berlarutan. Insya-Allah bagi sedikit masa kita dapat 
selesaikan perkara ini secara lebih menyeluruh. Terima kasih Tuan Yang di-Pertua.  

Datuk Seri Haji Shamsul Iskandar @ Yusre bin Haji Mohd Akin [Hang Tuah 
Jaya]: Hang Tuah Jaya.  

Timbalan Yang di-Pertua [Dato' Mohd Rashid Hasnon]: Terima kasih Yang 
Berhormat Menteri. Soalan tambahan kedua, sila Yang Berhormat Hang Tuah Jaya.  

Datuk Seri Haji Shamsul Iskandar @ Yusre bin Haji Mohd Akin [Hang Tuah 
Jaya]: Terima kasih Tuan Yang di-Pertua dan Yang Berhormat Menteri Kanan 
Pendidikan. Selain daripada isu elaun guru ini, antaranya yang penting juga untuk saya 
tarik perhatian Yang Berhormat Menteri ialah tentang peruntukan untuk membaiki 
keadaan sekolah-sekolah yang uzur terutamanya di kawasan-kawasan bandar.  

Jadi, pihak sekolah membuat aduan kepada saya kerana mereka juga perlu cari 
peruntukan sendiri. Boleh atau tidak ada satu pemantauan yang jelas daripada 
kementerian, sekolah-sekolah yang memerlukan, which is in dire need dengan izin Yang 
Berhormat Menteri, boleh kita berikan keutamaan. Ini saya ingat perkara yang pentinglah 
dalam keadaan kita berdepan dengan krisis pandemik ini.  

Timbalan Yang di-Pertua [Dato' Mohd Rashid Hasnon]: Terima kasih Yang 
Berhormat Hang Tuah Jaya. Sila Yang Berhormat Menteri.  

Datuk Dr. Mohd Radzi bin Md Jidin: Terima kasih Yang Berhormat Hang Tuah 
Jaya. Ya, seperti mana Yang Berhormat sebutkan tadi bahawa kita tahu ada sekolah-
sekolah yang amat memerlukan. Dalam konteks kementerian, inilah yang akan berada 
dalam senarai teratas keutamaan penyelenggaraan untuk sekolah-sekolah kita.  

Kita ada 10,000 buah sekolah, yang mana yang amat memerlukan ini akan 
diletakkan di sebelah atas bagi memastikan isu-isu yang memerlukan penyelenggaraan 
segera. Ada yang bumbung tercabut, bumbung rosak, kalau tidak dibaiki tidak dapat 
digunakan dan sebagainya. Ini merupakan antara perkara-perkara yang diberikan 
keutamaan segera supaya murid-murid dapat belajar dalam persekitaran yang selamat 
dan kondusif. Terima kasih.  

■1120 

Timbalan Yang di-Pertua [Dato’ Mohd Rashid Hasnon]: Terima kasih. 
Pertanyaan jawab lisan seterusnya saya ingin menjemput Yang Berhormat Dr. Azman bin 
Ismail, Kuala Kedah.  

 

6. Dr. Azman bin Ismail [Kuala Kedah] minta Menteri Pertanian dan Industri 
Makanan menyatakan langkah-langkah yang telah diambil oleh kementerian untuk 
mengatasi masalah khusus hasil-hasil pertanian yang tidak dapat dituai atau dijual kerana 
PKP dan PKPD. 

 
Timbalan Menteri Pertanian dan Industri Makanan I [Datuk Seri Haji Ahmad 

bin Hamzah]: Bismillahi Rahmani Rahim. Terima kasih Tuan Yang di-Pertua. Untuk 
maklumat Yang Berhormat, jadian hasil pertanian tidak dapat dituai dan dijual dalam 
tempoh PKP dan juga PKPD secara khususnya berlaku disebabkan oleh beberapa faktor 
seperti berikut.  

(i) limitasi bilangan tenaga kerja yang dibenarkan bekerja di ladang 
serta penutupan pintu sempadan bagi kemasukan pekerja asing; 

(ii) masalah pengedaran yang terjejas disebabkan oleh gangguan 
perkhidmatan logistik dan kawalan pergerakan; dan 

(iii) penurunan permintaan daripada sektor hospitaliti dan juga 
perkhidmatan seperti restoran, hotel, sekolah, universiti dan juga 
kilang.  



Jadi dalam konteks ini, kita membuat satu perubahan baharu dalam konteks pertukaran guru untuk memahami apa yang disebut oleh Yang Berhormat Bintulu tadi bahawa perkara ini telah lama berlarutan. Insya-Allah bagi sedikit masa kita dapat selesaikan perkara ini secara lebih menyeluruh. Terima kasih Tuan Yang di-Pertua. Datuk Seri Haji Shamsul Iskandar @ Yusre bin Haji Mohd Akin [Hang Tuah Jaya]: Hang Tuah Jaya. Timbalan Yang di-Pertua [Dato' Mohd Rashid Hasnon]: Terima kasih Yang Berhormat Menteri. Soalan tambahan kedua, sila Yang Berhormat Hang Tuah Jaya. Datuk Seri Haji Shamsul Iskandar @ Yusre bin Haji Mohd Akin [Hang Tuah Jaya]: Terima kasih Tuan Yang di-Pertua dan Yang Berhormat Menteri Kanan Pendidikan. Selain daripada isu elaun guru ini, antaranya yang penting juga untuk saya tarik perhatian Yang Berhormat Menteri ialah tentang peruntukan untuk membaiki keadaan sekolah-sekolah yang uzur terutamanya di kawasan-kawasan bandar. Jadi, pihak sekolah membuat aduan kepada saya kerana mereka juga perlu cari peruntukan sendiri. Boleh atau tidak ada satu pemantauan yang jelas daripada kementerian, sekolah-sekolah yang memerlukan, which is in dire need dengan izin Yang Berhormat Menteri, boleh kita berikan keutamaan. Ini saya ingat perkara yang pentinglah dalam keadaan kita berdepan dengan krisis pandemik ini. Timbalan Yang di-Pertua [Dato' Mohd Rashid Hasnon]: Terima kasih Yang Berhormat Hang Tuah Jaya. Sila Yang Berhormat Menteri. Datuk Dr. Mohd Radzi bin Md Jidin: Terima kasih Yang Berhormat Hang Tuah Jaya. Ya, seperti mana Yang Berhormat sebutkan tadi bahawa kita tahu ada sekolah- sekolah yang amat memerlukan. Dalam konteks kementerian, inilah yang akan berada dalam senarai teratas keutamaan penyelenggaraan untuk sekolah-sekolah kita. Kita ada 10,000 buah sekolah, yang mana yang amat memerlukan ini akan diletakkan di sebelah atas bagi memastikan isu-isu yang memerlukan penyelenggaraan segera. Ada yang bumbung tercabut, bumbung rosak, kalau tidak dibaiki tidak dapat digunakan dan sebagainya. Ini merupakan antara perkara-perkara yang diberikan keutamaan segera supaya murid-murid dapat belajar dalam persekitaran yang selamat dan kondusif. Terima kasih. #1120 Timbalan Yang di-Pertua [Dato' Mohd Rashid Hasnon]: Terima kasih. Pertanyaan jawab lisan seterusnya saya ingin menjemput Yang Berhormat Dr. Azman bin Ismail, Kuala Kedah. 6. Dr. Azman bin Ismail [Kuala Kedah] minta Menteri Pertanian dan Industri Makanan menyatakan langkah-langkah yang telah diambil oleh kementerian untuk mengatasi masalah khusus hasil-hasil pertanian yang tidak dapat dituai atau dijual kerana PKP dan PKPD. Timbalan Menteri Pertanian dan Industri Makanan I [Datuk Seri Haji Ahmad bin Hamzah]: Bismillahi Rahmani Rahim. Terima kasih Tuan Yang di-Pertua. Untuk maklumat Yang Berhormat, jadian hasil pertanian tidak dapat dituai dan dijual dalam tempoh PKP dan juga PKPD secara khususnya berlaku disebabkan oleh beberapa faktor seperti berikut. (i) limitasi bilangan tenaga kerja yang dibenarkan bekerja di ladang serta penutupan pintu sempadan bagi kemasukan pekerja asing; (ii) masalah pengedaran yang terjejas disebabkan oleh gangguan perkhidmatan logistik dan kawalan pergerakan; dan (iii) penurunan permintaan daripada sektor hospitaliti dan juga perkhidmatan seperti restoran, hotel, sekolah, universiti dan juga kilang.